คำสั่งสำนักงานตำรวจแห่งชาติคำสั่งสำนักงานตำรวจแห่งชาติที่ ๖๐๘/๒๕๔๙เรื่องการมอบอำนาจในการอนุญาตให้คนต่างด้าวซึ่งได้รับการยกเว้นการตรวจลงตราเข้ามาอยู่ในราชอาณาจักรเป็นการชั่วคราว[๑] ตามที่ได้มีกฎกระทรวงกำหนดหลักเกณฑ์วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ.๒๕๔๕ ลงวันที่ ๑๖ สิงหาคม ๒๕๔๕ และกฎกระทรวงกำหนดหลักเกณฑ์ วิธีการและเงื่อนไขในการตรวจ การยกเว้น และการเปลี่ยนประเภทการตรวจลงตรา (ฉบับที่ ๒) พ.ศ.๒๕๔๖ ลงวันที่ ๒๘ มีนาคม ๒๕๔๖ กำหนดหลักเกณฑ์ วิธีการและเงื่อนไขในการยกเว้นการตรวจลงตราตามมาตรา ๑๒ (๑) แห่งพระราชบัญญัติคนเข้าเมืองพ.ศ. ๒๕๒๒ ไว้แล้วนั้นเพื่อให้การอนุญาตให้คนต่างด้าวซึ่งได้รับการยกเว้นการตรวจลงตราประเภทต่างๆ เข้ามาอยู่ในราชอาณาจักรเป็นการชั่วคราว เป็นไปด้วยความเรียบร้อยและตรงตามเจตนารมณ์ของรัฐบาล อาศัยอำนาจตามความในมาตรา ๓๕ แห่งพระราชบัญญัติคนเข้าเมืองพ.ศ. ๒๕๒๒ และมาตรา ๑๑ (๔)แห่งพระราชบัญญัติตำรวจแห่งชาติ พ.ศ. ๒๕๔๗ จึงให้พนักงานเจ้าหน้าที่ตรวจคนเข้าเมืองผู้มีหน้าที่รับผิดชอบมีอำนาจอนุญาตให้คนต่างด้าวซึ่งได้รับการยกเว้นการตรวจลงตราเข้ามาอยู่ในราชอาณาจักรเป็นการชั่วคราว ตามประเภทของการยกเว้นการตรวจลงตราดังนี้๑.ผู้ถือหนังสือเดินทางของประเทศที่รัฐบาลของประเทศนั้นได้ทำความตกลงไว้กับรัฐบาลไทยตามกฎกระทรวงกำหนดหลักเกณฑ์วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ.๒๕๔๕ ลงวันที่ ๑๖ สิงหาคม ๒๕๔๕ ข้อ ๑๓ (๑)ให้อนุญาตตามกำหนดระยะเวลาที่รัฐบาลของประเทศนั้นได้ทำความตกลงไว้กับรัฐบาลไทย๒.ผู้ถือหนังสือเดินทางซึ่งเดินทางมาจากประเทศที่ไม่มีสถานทูตหรือสถานกงสุลไทยตั้งอยู่ตามที่รัฐมนตรีกำหนดโดยความเห็นชอบของคณะรัฐมนตรีตามกฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา พ.ศ. ๒๕๔๕ ลงวันที่ ๑๖ สิงหาคม ๒๕๔๕ ข้อ ๑๓ (๒)ให้อนุญาตไม่เกินสามสิบวันนับแต่วันที่เดินทางเข้ามาในราชอาณาจักร๓.[๒]ผู้ถือหนังสือเดินทางหรือเอกสารใช้แทนหนังสือเดินทางซึ่งมีสัญชาติของประเทศที่รัฐมนตรีกำหนดโดยความเห็นชอบของคณะรัฐมนตรีให้เข้ามาในราชอาณาจักรเป็นการชั่วคราวเพื่อการท่องเที่ยวตามกฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา พ.ศ. ๒๕๔๕ลงวันที่ ๑๖ สิงหาคม พ.ศ. ๒๕๔๕ ข้อ ๑๓ (๓) ดังนี้๓.๑ ผู้ถือหนังสือเดินทางหรือเอกสารใช้แทนหนังสือเดินทางซึ่งมีสัญชาติของกลุ่มประเทศอุตสาหกรรมชั้นนำ๗ ประเทศ ได้แก่ สหรัฐอเมริกา อังกฤษ แคนาดา ฝรั่งเศส เยอรมัน อิตาลี และญี่ปุ่นให้อนุญาตให้เข้ามาในราชอาณาจักรได้หลายครั้งโดยให้อนุญาตให้อยู่ในราชอาณาจักรได้ครั้งละไม่เกินสามสิบวันนับแต่วันที่เดินทางเข้ามาในราชอาณาจักร๓.๒ผู้ถือหนังสือเดินทางหรือเอกสารใช้แทนหนังสือเดินทางซึ่งมีสัญชาติของประเทศนอกเหนือจาก๓.๑ ให้อนุญาตให้เข้ามาในราชอาณาจักรได้หลายครั้งโดยให้อยู่ในราชอาณาจักรได้ครั้งละไม่เกินสามสิบวันนับแต่วันที่เดินทางเข้ามาในราชอาณาจักรเว้นแต่เป็นการเดินทางเข้ามาในราชอาณาจักรทางช่องทางอนุญาตของด่านตรวจคนเข้าเมืองที่มีเขตติดต่อกับประเทศเพื่อนบ้านให้อนุญาตให้อยู่ในราชอาณาจักรได้ครั้งละไม่เกินสิบห้าวันนับแต่วันที่เดินทางเข้ามาในราชอาณาจักรสำหรับคนชาติมาเลเซียที่เดินทางเข้ามาในราชอาณาจักรทางช่องทางอนุญาตของด่านตรวจคนเข้าเมืองที่มีอาณาเขตติดต่อกับประเทศมาเลเซียให้อนุญาตให้เข้ามาในราชอาณาจักรได้หลายครั้งโดยให้อนุญาตให้อยู่ในราชอาณาจักรได้ครั้งละไม่เกินสามสิบวันนับแต่วันที่เดินทางเข้ามาในราชอาณาจักร๔. ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อการประชุมหรือการแข่งขันกีฬาระหว่างประเทศตามกฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา พ.ศ. ๒๕๔๕ ลงวันที่ ๑๖ สิงหาคม ๒๕๔๕ ข้อ ๑๓ (๔)ให้อนุญาตไม่เกินสามสิบวันนับแต่วันที่เดินทางเข้ามาในราชอาณาจักร๕.ผู้ถือหนังสือเดินทางหรือเอกสารใช้แทนหนังสือเดินทางของประเทศสมาชิกกลุ่มความร่วมมือทางเศรษฐกิจเอเชียแปซิฟิกและมีบัตรเดินทางสำหรับนักธุรกิจเอเปค ซึ่งเข้ามาในราชอาณาจักรเป็นการชั่วคราวเพื่อประกอบธุรกิจตามกฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา พ.ศ. ๒๕๔๕ ลงวันที่ ๑๖ สิงหาคม ๒๕๔๕ ข้อ ๑๓ (๕)ให้อนุญาตไม่เกินเก้าสิบวันนับแต่วันที่เดินทางเข้ามาในราชอาณาจักร๖. บรรดาระเบียบ ข้อบังคับ และคำสั่งอื่นใดซึ่งขัดหรือแย้งกับคำสั่งนี้ให้ใช้คำสั่งนี้แทนทั้งนี้ตั้งแต่วันที่ ๑ ตุลาคม พ.ศ. ๒๕๔๙ เป็นต้นไปสั่ง ณ วันที่ ๘กันยายน พ.ศ. ๒๕๔๙พลตำรวจเอกโกวิท วัฒนะผู้บัญชาการตำรวจแห่งชาติคำสั่งสำนักงานตำรวจแห่งชาติที่ ๗๗๘/๒๕๕๑ เรื่อง มอบอำนาจในการอนุญาตให้คนต่างด้าวซึ่งได้รับการยกเว้นการตรวจลงตราเข้ามาอยู่ในราชอาณาจักรเป็นการชั่วคราว[๓]คำสั่งสำนักงานตำรวจแห่งชาติที่ ๖๔๙/๒๕๕๖ เรื่องมอบอำนาจในการอนุญาตให้คนต่างด้าวซึ่งได้รับการยกเว้นการตรวจลงตราเข้ามาอยู่ในราชอาณาจักรเป็นการชั่วคราว[๔]ฐิติพร/จัดทำ๑๐ พฤศจิกายน ๒๕๕๘[๑] ราชกิจจานุเบกษา เล่ม ๑๒๓/ตอนพิเศษ ๑๓๖ ง/หน้า ๗๕/๒๙ ธันวาคม ๒๕๔๙[๒] ๓. แก้ไขเพิ่มเติมโดยคำสั่งสำนักงานตำรวจแห่งชาติ ที่ ๖๔๙/๒๕๕๖ เรื่องมอบอำนาจในการอนุญาตให้คนต่างด้าวซึ่งได้รับการยกเว้นการตรวจลงตราเข้ามาอยู่ในราชอาณาจักรเป็นการชั่วคราว[๓] ราชกิจจานุเบกษา เล่ม ๑๒๖/ตอนพิเศษ ๓๒ ง/หน้า ๖๕/๒๗ กุมภาพันธ์ ๒๕๕๒[๔] ราชกิจจานุเบกษา เล่ม ๑๓๐/ตอนพิเศษ ๑๖๖ ง/หน้า ๖๔/๒๖ พฤศจิกายน ๒๕๕๖